open-index/open-wikipedia-markdown huggingface dataset:
আমেরিকা মহাদেশে ইউরোপীয়দের উপনিবেশ স্থাপন

**আমেরিকা মহাদেশগুলিতে ইউরোপীয়দের উপনিবেশ স্থাপন** বলতে বিভিন্ন ইউরোপীয় শক্তি আমেরিকা মহাদেশগুলিতে যেভাবে বসতি স্থাপন ও নিয়ন্ত্রণ প্রতিষ্ঠা করেছিল, তার ইতিহাসের বর্ণনাকে বোঝায়। সম্ভবত ১০ম বা ১১শ শতকে পশ্চিম নর্স নাবিকেরা বর্তমান কানাডার উপকূলে অভিযান চালায় এবং সাময়িকভাবে বসতি স্থাপন করে। এই অভিযানের কথা আইসল্যান্ডের লোকগাঁথা এবং প্রত্নতাত্ত্বিক প্রমাণাদি থেকে জানতে পারা গেছে। তবে মহাদেশের আদিবাসীদের সাথে সহিংস যুদ্ধের ফলশ্রুতিতে নর্সেরা এই বসতিগুলি পরিত্যাগ করে চলে যায়।
থাম্ব|আমেরিকা মহাদেশগুলির রাজনৈতিক মানচিত্র, ১৭৯৪
১৪৯২ সালে আবার ইউরোপীয় উপনিবেশ স্থাপন শুরু হয়। সে বছর জেনোয়ার অভিযাত্রী নাবিক ক্রিস্টোফার কলম্বাসের নেতৃত্বে একটি স্পেনীয় অভিযাত্রীদল ইউরোপ থেকে পশ্চিম অভিমুখে নৌযাত্রা শুরু করে যার লক্ষ্য ছিল দূরপ্রাচ্যে যাওয়ার একটি বাণিজ্যিক নৌপথ আবিষ্কার করা। কিন্তু এর পরিবর্তে তারা আমেরিকা মহাদেশ আবিষ্কার করে ফেলে। ইউরোপীয়রা এই নব্য-আবিষ্কৃত ভূখণ্ডের নাম দেয় "নতুন বিশ্ব"। কলম্বাস ১৪৯২ সালের ৫ই ডিসেম্বর হিস্পানিওলা দ্বীপের উত্তরাংশে নোঙর ফেলেন। সেখানে ৭ম শতাব্দী থেকেই তাইনো জাতির লোকেরা বাস করত। এটিই ছিল নর্সদের পর আমেরিকা মহাদেশে ইউরোপীয়দের প্রথম বসতি স্থাপনের ঘটনা। এর পরেই ইউরোপীয়রা আমেরিকা মহাদেশের ভূমিদখল, বড় মাপের অভিযান ও বসতি স্থাপন শুরু করে দেয়। কলম্বাস তার প্রথম দুইটি যাত্রাতে বাহামা, বিভিন্ন ক্যারিবীয় দ্বীপ যেমন হিস্পানিওলা, পুয়ের্তো রিকো এবং কুবা বা কিউবাতে পৌঁছান। ১৪৯৮ সালে ইংরেজ রাজাকে প্রতিনিধিত্বকারী নাবিক জন ক্যাবট ব্রিস্টল বন্দর থেকে যাত্রা শুরু করে উত্তর আমেরিকা মহাদেশের উপকূলে অবতরণ করেন। এর এক বছর পরে কলম্বাসের তৃতীয় যাত্রা দক্ষিণ আমেরিকার উপকূলের পৌঁছায়। কলম্বাসের অভিযানে অর্থবিনিয়োগকারী ইউরোপীয় শক্তি হিসেবে স্পেন উত্তর আমেরিকা থেকে ক্যারিবীয় দ্বীপপুঞ্জ হয়ে দক্ষিণ আমেরিকার একেবারে দক্ষিণতম প্রান্ত পর্যন্ত বিস্তীর্ণ সুবিশাল এক ভূখণ্ড স্পেনীয় সাম্রাজ্যের অধীনে নিয়ে আসে।

এছাড়া ফরাসিরা তাদের প্রথম ফরাসি সাম্রাজ্য পর্বে আমেরিকা মহাদেশে উপনিবেশ স্থাপন করে। তারা উত্তর আমেরিকার পূর্বভাগে, বেশ কিছু ক্যারিবীয় দ্বীপ এবং দক্ষিণ আমেরিকার কিছু ক্ষুদ্র উপকূলীয় এলাকায় উপনিবেশ নির্মাণ করেছিল।

পর্তুগাল বর্তমান ব্রাজিল অঞ্চলে উপনিবেশ স্থাপন করে। এছাড়া তারা বর্তমান কানাডার পূর্বভাগেও উপনিবেশ গড়ার চেষ্টা করেছিল। তারা বেশ দীর্ঘ সময় ধরে রিও দে লা প্লাতা নদীর উত্তর-পশ্চিম দিকে নদীর পূর্ব উপকূলে বসতি স্থাপন করেছিল।

শেষ পর্যন্ত পশ্চিম গোলার্ধের বেশির ভাগ এলাকা ইউরোপীয় সরকারগুলির অধীনে চলে আসে, ফলে এদের ভূপ্রকৃতি, জনসংখ্যা, উদ্ভিদ ও প্রাণীজীবনের ব্যাপক পরিবর্তন আসে। ১৯শ শতাব্দীতে ৫ কোটিরও বেশি ইউরোপীয় আমেরিকা মহাদেশগুলির অভিবাসন করে। ১৪৯২ সালের পরের পর্বটি কলম্বীয় হস্তান্তর নামে পরিচিত। এসময় আমেরিকা মহাদেশগুলিতে নাটকীয়ভাবে প্রাণী, উদ্ভিদ, সংস্কৃতি, জনগণের প্রকৃতি পরিবর্তিত হয়ে যায়। এমনকি ইউরোপীয় ও আদিবাসী আমেরিকি সংক্রামক রোগব্যাধিগুলিও আটলান্টিক মহাসাগরের একপাড় থেকে অন্যপাড়ে স্থানান্তরিত হয়।

## তথ্যসূত্র

বিষয়শ্রেণী:আমেরিকা মহাদেশসমূহের ইতিহাস
বিষয়শ্রেণী:উত্তর আমেরিকার ইতিহাস
বিষয়শ্রেণী:দক্ষিণ আমেরিকার ইতিহাস
বিষয়শ্রেণী:মধ্য আমেরিকার ইতিহাস
বিষয়শ্রেণী:ক্যারিবীয় দ্বীপপুঞ্জের ইতিহাস
বিষয়শ্রেণী:আবিষ্কারের যুগ
বিষয়শ্রেণী:ইউরোপীয় উপনিবেশবাদের ইতিহাস
বিষয়শ্রেণী:খ্রিস্টীয়করণ
বিষয়শ্রেণী:আমেরিকার ইতিহাস
বিষয়শ্রেণী:ক্যারিবীয় ইতিহাস
বিষয়শ্রেণী:বিষয় অনুযায়ী মার্কিন যুক্তরাষ্ট্রের ইতিহাস
বিষয়শ্রেণী:পশ্চিমা সংস্কৃতি
পিওতর ইলিচ চাইকভ্‌স্কি

**পিওতর ইলিচ চাইকভ্‌স্কি** (; ৭ মে [O. S. ২৫ এপ্রিল] ১৮৪০&nbsp;– ৬ নভেম্বর [O. S. ২৫ অক্টোবর] ১৮৯৩) সর্বকালের সর্বাধিক জনপ্রিয় রুশ জাতীয়তাবিশিষ্ট পশ্চিমা ধ্রুপদী সুরকার। তিনি ৭টি সিম্ফনি, ১১টি অপেরা, ৩টি ব্যালে, ৫টি সুইট, ৩টি পিয়ানো কনচের্তো, ১টি ভায়োলিন কনচের্তো, ১১টি ওভার্চার, ৪টি কান্তাতা, ২০টি কোরাল সংগীত, ৩টি স্ট্রিং কোয়ার্টেট, ১টি স্ট্রিং সেক্সটেট এবং ১০০রও বেশি গান ও পিয়ানোবাদন-যন্ত্রসংগীত রচনা করেন। চাইকভ্স্কি‌র সঙ্গীত সুরময়, এতে হার্মোনির ব্যবহার চমৎকার, অর্কেস্ট্রায়ন বর্ণময় ও চিত্ররূপময় এবং এ সব কিছু শ্রোতার মনে গভীর দোলা দেয়। চাইকভ্‌স্কির সঙ্গীত সাধারণ জনগণের কাছে সবসময়ই আদৃত হয়ে এসেছে। তিনি প্রথম রুশ সুরকার হিসেবে বিশ্ব পর্যায়ে পরিচিত লাভ করেন।

## জীবনী

পিওতর ইলিচ চাইকোভস্কি ১৮৪০ সালের ৭ মে ভোটকিনস্কে জন্মগ্রহণ করেন। জায়গাটি ছিল কামা নদীর তীরের নিকটবর্তী ভায়াটকা গভর্নরেটের (বর্তমান উদমুর্তিয়া) একটি ছোট শহর, এবং রাশিয়ান সাম্রাজ্যের উরাল পর্বতমালার কাছাকাছি। তার বাবা, ইলিয়া পেট্রোভিচ চাইকভ্স্কি খনি বিভাগে লেফটেন্যান্ট কর্নেল এবং প্রকৌশলী হিসাবে দায়িত্ব পালন করেছিলেন।

## তথ্যসূত্র

বিষয়শ্রেণী:১৮৪০-এ জন্ম
বিষয়শ্রেণী:১৮৯৩-এ জন্ম
বিষয়শ্রেণী:রুশ ধ্রুপদী সঙ্গীত সুরকার
বিষয়শ্রেণী:পুরুষ অপেরা সুরকার
বিষয়শ্রেণী:কলেরায় মৃত্যু
বিষয়শ্রেণী:১৯শ শতাব্দীর এলজিবিটিকিউ ব্যক্তি
বিষয়শ্রেণী:১৮৯৩-এ মৃত্যু
বিষয়শ্রেণী:১৯শ শতাব্দীর পুরুষ সঙ্গীতজ্ঞ
বিষয়শ্রেণী:জার্মান বংশোদ্ভূত রুশ ব্যক্তি
নীরব মোদী

**নীরব মোদী** ২০১০ খ্রিষ্টাব্দে প্রতিষ্ঠিত একটি হীরার গয়না বিক্রেতা সংস্থা; এর মালিক তথা প্রতিষ্ঠাতা নীরব মোদী। ক্রিস্টি এবং সোথবাই'জ ক্যাটালগস নামক সাময়িকীগুলোর প্রচ্ছদ পাতাতে নীরব মোদী প্রথম ভারতীয় হিসেবে নির্বাচিত হয়।

## আর্থিক জালিয়াতি
পাঞ্জাব ন্যাশনাল ব্যাংক (পিএনবি)-এ ১১ হাজার ৩০০ কোটি টাকার (₹) জালিয়াতি মামলায় তাকে তদন্ত করা হচ্ছে। নীরব মোদীর বিরুদ্ধে আর্থিক জালিয়াতির অভিযোগের প্রেক্ষাপটে বলিউডের অভিনেত্রী প্রিয়াঙ্কা চোপড়া এই সংস্থার সাথে কৃত তার চুক্তি বাতিলের বিষয়ে আইনগত মতামত খুঁজছেন। সংস্থাটির সদরদপ্তর ভারতের মুম্বাইতে অবস্থিত।

## তথ্যসূত্র

বিষয়শ্রেণী:ভারতীয় গয়না বিক্রেতা
বিষয়শ্রেণী:ভারতীয় বিলিয়নিয়ার
দাসপ্রথা বিলোপ আন্দোলন

**দাসপ্রথা বিলোপ আন্দোলন** ( বা abolition movement) ১৮শ শতকের শেষভাগ থেকে ১৯শ শতকের শেষভাগ পর্যন্ত পশ্চিম ইউরোপ ও আমেরিকা মহাদেশগুলিতে সংঘটিত একটি আন্দোলন যার ফলশ্রুতিতে আন্তঃআটলান্টিক মহাসাগরীয় ক্রীতদাস বাণিজ্য এবং ক্রীতদাস-সদৃশ দায়বদ্ধ কৃষক নিয়োগের প্রথার পরিসমাপ্তি ঘটে। ৫ম শতাব্দীতে রোমান সাম্রাজ্যের ক্রীতদাস প্রথার জনপ্রিয়তা হ্রাস পেতে থাকে এবং ১১শ শতাব্দী নাগাদ এটি পশ্চিম ইউরোপ থেকে সম্পূর্ণ উঠে যায়। ১৪২০ সালে পর্তুগিজ অভিযাত্রীরা পশ্চিম আফ্রিকার উপকূলে অভিযান চালানো শুরু করার পরে উত্তর আমেরিকা, দক্ষিণ আমেরিকা ও ক্যারিবীয় দ্বীপপুঞ্জে সদ্যসৃষ্ট উপনিবেশগুলিতে কৃষিখামারগুলিতে জনশক্তির চাহিদা মেটাতে আফ্রিকা থেকে আনা ক্রীতদাস কেনাবেচার এক বিরাট বাজারের সৃষ্টি হয়। ১৬শ থেকে ১৯শ শতাব্দীর মধ্যে প্রায় ১ কোটি ২০ লক্ষ আফ্রিকানকে বলপূর্বক ক্রীতদাস হিসেবে আমেরিকা মহাদেশগুলিতে স্থানান্তর করা হয়।

বিষয়শ্রেণী:রাজনৈতিক আন্দোলন
বিষয়শ্রেণী:দাসত্ব
বিষয়শ্রেণী:আফ্রিকান অভিবাসীদের ইতিহাস
ওলন্দাজ কবরস্থান, চুঁচুড়া

**ওলন্দাজ কবরস্থান** ভারতের পশ্চিমবঙ্গ রাজ্যের হুগলী জেলার চুঁচুড়া শহরে অবস্থিত একটি খ্রিস্টান কবরস্থান। ওলন্দাজ ইস্ট ইন্ডিয়া কোম্পানির অধিকর্তার নির্দেশে এই কর্মস্থান নির্মিত হয়। এই কবরস্থানটি বর্তমানে ভারতীয় পুরাতত্ত্ব সর্বেক্ষণ দ্বারা জাতীয় গুরুত্বপূর্ণ প্রত্নস্থল হিসেবে সংরক্ষিত।

## তথ্যসূত্র

বিষয়শ্রেণী:পশ্চিমবঙ্গের কবরস্থান
বিষয়শ্রেণী:ভারতের কবরস্থান
উত্তর আমেরিকার ইতিহাস

থাম্ব|উত্তর আমেরিকা ।
**উত্তর আমেরিকার ইতিহাস** বলতে মহাদেশটিতে মানুষের বসতি স্থাপন ও জীবনযাপনের ইতিহাসকে বোঝানো হয়েছে। বেশিরভাগ বিশেষজ্ঞ মনে করেন যে আজ থেকে ৪০ হাজার থেকে ১৭ হাজার বছর আগের কোনও সময়ে মানুষেরা বেরিং প্রণালী পাড়ি দিয়ে এশিয়া মহাদেশ থেকে উত্তর আমেরিকা মহাদেশে প্রবেশ করে। তবে সাম্প্রতিক কিছু প্রত্নতাত্ত্বিক আবিষ্কার তারা হয়ত আরও বহু আগে, আজ থেকে প্রায় দেড় লক্ষ বছর আগেই এই মহাদেশে পদার্পণ করেছিল। এই আদি অভিবাসীরা মহাদেশের বিভিন্ন অঞ্চলে বসতি স্থাপন করে। উত্তরে ইনুইট জাতি, দক্ষিণে আজটেক ও মায়া জাতির লোকেরা এদের মধ্যে উল্লেখযোগ্য। এই জাতিগুলি একে অপরের থেকে বিচ্ছিন্নভাবে জীবনযাপন করত এবং তাদের প্রত্যেকের নিজস্ব সংস্কৃতি, সভ্যতা ও জীবনধারা ছিল। এশিয়া ও ইউরোপের বিভিন্ন জাতিদের সাথে তুলনা করলে আদিবাসী আমেরিকান জাতিগুলির নিজেদের মধ্যে আন্তঃযোগাযোগ ও বাণিজ্য তেমন ছিল না।

১০ম শতকে ইউরোপের নর্স জাতির লোকেরা প্রথম আটলান্টিক মহাসাগর পাড়ি দিয়ে উত্তর আমেরিকা মহাদেশের উত্তর-পূর্ব উপকূলে অবতরণ করে, তবে তারা কিছুদিন পরেই বসতিগুলি পরিত্যাগ করে ও উত্তর আমেরিকার সন্নিকটবর্তী দ্বীপ গ্রিনল্যান্ডে স্থায়ী বসতি গাড়ে। ১৫শ শতকের শেষদিকে ইউরোপীয় বিভিন্ন শক্তি আমেরিকা মহাদেশ পুনরায় "আবিষ্কার" করে এবং শীঘ্রই এখানে বিভিন্ন ইউরোপীয় দেশের লোক গণহারে অভিবাসন শুরু করে। তাদের চাপে আদিবাসী আমেরিকানদের হটে যেতে হয়। শেষ পর্যন্ত উত্তর আমেরিকা তিনটি প্রধান ইউরোপীয় শক্তির উপনিবেশ হিসেবে ভাগ হয়ে যায়। এরা হল স্পেন, ফ্রান্স ও যুক্তরাজ্য।
উপনিবেশগুলি প্রথমে মহাদেশের বিভিন্ন সম্পদ আহরণের ব্যাপারে একে অপরের সাথে যুদ্ধবিগ্রহে লিপ্ত হয়। ধীরে ধীরে তারা নিজেদের স্বাধীনতার ব্যাপারে আগ্রহী হয়ে ওঠে। প্রথমে মার্কিন বিপ্লব এবং তারপরে মেক্সিকোর স্বাধীনতা যুদ্ধ ১৮শ ও ১৯শ শতকে দুইটি নতুন স্বাধীন রাষ্ট্রের জন্ম দেয় --- মার্কিন যুক্তরাষ্ট্র ও মেক্সিকো। এরপর ১৮৫৭ সালে কানাডীয় পরিরাজ্যসংঘ হলে আধুনিক উত্তর আমেরিকার রাজনৈতিক মানচিত্র স্থিতিশীলতা লাভ করে।
জন বিমস

**জন বিমস** (}; ২১শে জুন, ১৮৩৭  থেকে - ২৪শে মে, ১৯০২ পর্যন্ত ) ব্রিটিশ ভারতের  একজন সরকারি কর্মচারী এবং লেখক ছিলেন। তিনি মার্চ  ১৮৫৯, থেকে ১৮৬১ সালের শেষের দিক পর্যন্ত এবং বাংলায়  ডিসেম্বর ১৮৬১ থেকে তার চাকরির সমাপ্তি ১৮৯৩ পর্যন্ত বাংলায় চাকরি করেন।তিনি ভারতীয় ইতিহাস, সাহিত্য ও ভাষাতত্ত্বের একজন পণ্ডিত ছিলেন। তার মহান কাজটি ছিল ইন্দো-আর্য ভাষাগুলির তুলনামূলক ব্যাকরণ, যা ১৮৭২ থেকে -১৮৭৯ সাল পর্যন্ত  ৩  ভলিউমে  প্রকাশিত হয়ে ছিল । [১] বিমস ১৮৯৩  সালের মার্চ মাসে ভারতীয় সিভিল সার্ভিস থেকে যখন অবসর গ্রহণ করেন ততো দিনে তিনি,  ভারতীয় জীবন সম্পর্কে ব্যাপক জ্ঞান অর্জন করে ফেলেছিলেন এবং ১৮৯৬ সালে তিনি তার কর্মজীবনের একটি বিবরণী লেখার সিদ্ধান্ত নিয়েছিলেন।এই সংকলনটি সর্বপ্রথম ১৯৬১  সালে একটি বেঙ্গল সিভিলিয়ানের স্মারকলিপি হিসাবে প্রকাশিত হয়।

## তথ্যসূত্র

* জন বিমস (২০১২)। কম্পারেটিভ  গ্রামার  অফ দি মডার্ন আরিয়ান লাঙ্গুয়েজেস অফ ইন্ডিয়া [তুলনামূলক ব্যাকরণ আধুনিক ভারতের আরিয়ান ভাষার ] । ক্যামব্রিজ ইউনিভার্সিটি প্রেস.

বিষয়শ্রেণী:১৮৩৭-এ জন্ম
বিষয়শ্রেণী:১৯০২-এ মৃত্যু
বিষয়শ্রেণী:ব্রিটিশ ইতিহাসবিদ
বিষয়শ্রেণী:ব্রিটিশ ভাষাবিজ্ঞানী
বিষয়শ্রেণী:ব্রিটিশ ভারতের সিভিল সার্ভিসের কর্মকর্তা
বিষয়শ্রেণী:ওড়িয়া ভাষা
অমৃতা মুখার্জি

**অমৃতা মুখার্জি** (জন্ম: ২৩ জুলাই ২০০৭) হচ্ছেন একজন ভারতীয় টেলিভিশন শিশু অভিনেত্রী। তিনি সনি টিভিতে সম্প্রচারিত একতা কাপুরের জনপ্রিয় ধারাবাহিক বড়ে আচ্ছে লাগতে হ্যায়ে পিহু রাম কাপুর চরিত্রে অভিনয় করেছেন।

## টেলিভিশন

## পুরস্কার

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০০৭-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় টেলিভিশন শিশু অভিনেত্রী
প্রোগ্রাম অপ্টিমাইজেশান

কম্পিউটার বিজ্ঞানে "প্রোগ্রামের সর্বোচ্চ অনুকূলকরণ" বা "সফ্টওয়্যারের সর্বোচ্চ অনুকূলকরণ" (Software optimization) বলতে একটি সফটওয়্যার ব্যবস্থাকে এমনভাবে পরিবর্তন করার প্রক্রিয়াকে বোঝায় যা কাজের কিছু দিককে আরও কার্যকরী করে তুলে কিংবা কম সম্পদ ব্যবহার করে। সাধারণত একটি কম্পিউটার প্রোগ্রাম সর্বোচ্চ অনুকূল করা হয় যাতে এটি আরো দ্রুত নির্বাহ হয় অথবা কম্পিউটার স্মৃতির আধার (মেমোরি স্টোরেজ) বা অন্যান্য সম্পদদের কম ব্যবহার এবং কম শক্তি ব্যবহার করে কার্য পরিচালনা করতে সক্ষম হয়।

## সাধারণ পরিচিতি
যথার্থভাবে সর্বোত্তম অনুকূল ব্যবস্থা তৈরি করা এই প্রক্রিয়ার মাধ্যমে পাওয়া বিরল ব্যাপার। সর্বোচ্চ অনুকূলকরণ প্রক্রিয়া সাধারণত শুধুমাত্র একটি অ্যাপ্লিকেশন বা একজন ব্যবহারকারীর জন্য অনুকূল হয়। একজন সময়ের পরিমাণ কমিয়ে দিতে পারে যা দ্বারা প্রোগ্রামটি আরো মেমোরির ব্যবহার করে কিছু কাজ সম্পন্ন করে। এমন একটি অ্যাপ্লিকেশন যেখানে কম্পিউটার স্মৃতি বা মেমরির আয়তন বিরল থাকে, সেখানে কম মেমরি ব্যবহারের জন্য একজন ইচ্ছাকৃতভাবে একটি ধীর আলগোরিদম বেছে নিতে পারে।
বেশিরভাগ ক্ষেত্রে একই জিনিস সব ক্ষেত্রেই ভাল কাজ করে এমন হয় না, তাই ইঞ্জিনিয়াররা সর্বাধিক আগ্রহের বিষয়গুলোকে সর্বোচ্চ অনুকূল করতে চেষ্টা করে। উপরন্তু, একটি সফটওয়্যারকে সম্পূর্ণরূপে অনুকল করার জন্য প্রচেষ্টার প্রয়োজন - এমন ক্ষেত্রে দেখা যায় আরও উন্নতি করতে অক্ষম হয়ে পরে - প্রায় সবগুলি উপভোগের সুবিধাগুলির জন্য এটি যুক্তিসংগত; তাই সর্বোচ্চ অনুকূলকরণ প্রক্রিয়াটিকে সম্পূর্ণরূপে অনুকূল সমাধান পৌঁছানোর আগে থামানো যেতে পারে। সৌভাগ্যবশত, এটা প্রায়ই এমন হয় যে সর্বাধিক উন্নতি প্রক্রিয়ার প্রথম দিকে আসে।

## সর্বোচ্চ অনুকূলকরণের স্তরসমূহ
সর্বোচ্চ অনুকূলকরণ অনেক স্তরে ঘটতে পারে। সাধারণত উচ্চতর স্তরের প্রভাব বেশি হয় এবং একটি প্রকল্পের মধ্যে পরবর্তীতে পরিবর্তন করা কঠিন হয়। যদি পরিবর্তন করার প্রয়োজন হয়, তাহলে হয় উল্লেখযোগ্য পরিমাণ পরিবর্তন সাধন করতে হয় অথবা সম্পূর্ণ পুনর্লিখন করতে হয়। সুতরাং সর্বোচ্চ অনুকূলকরণ সাধারণত উচ্চতর থেকে নিম্নতর পরিমার্জনের মাধ্যমে অগ্রসর হয়, প্রাথমিক লাভগুলি বড় হয় এবং কম কাজ দিয়ে অর্জিত হয়। পরবর্তীতে লাভ ছোট হয় ও বেশি কাজ প্রয়োজন হয়। যাইহোক, কিছু ক্ষেত্রে সামগ্রিক কর্মক্ষমতা একটি প্রোগ্রামের খুব কম-স্তরীয় অংশগুলির পারফরম্যান্সের উপর নির্ভর করে। একটি দেরী পর্যায়ের ছোট পরিবর্তন বা নিম্ন-স্তরের প্রাথমিক বিবেচনাও অনেক বড় প্রভাব থাকতে পারে। সাধারণত একটি প্রকল্প জুড়ে কিছু বিবেচনা দক্ষতা দেওয়া হয় - যদিও এটি উল্লেখযোগ্যভাবে পরিবর্তিত হয় - কিন্তু প্রধান সর্বোচ্চ অনুকূলকরণ (optimization) প্রায়ই, যদি কখনও দেরী করা একটি সংশোধনীয় বলে মনে করা হয়। দীর্ঘমেয়াদী চলমান প্রকল্পগুলির মধ্যে রয়েছে সর্বোচ্চ অনুকূলকরণের চক্র, যেখানে এক এলাকায় উন্নতি অন্য সীমাবদ্ধতা প্রকাশ করে এবং এইগুলি সাধারণত কর্মক্ষমতা গ্রহণযোগ্য হয় বা লাভ খুব ছোট বা ব্যয়বহুল হয়ে যায়।
বিষয়শ্রেণী:কম্পিউটার_অপটিমাইজেশন 
বিষয়শ্রেণী:প্রোগ্রামিং_ভাষার_বিষয় 
বিষয়শ্রেণী:সফটওয়্যার_অপটিমাইজেশন
টোরি ব্ল্যাক ইজ প্রিটি ফিলথি

**টোরি ব্ল্যাক ইজ প্রিটি ফিলথি** একটি আমেরিকান পর্নগ্রাফিক চলচ্চিত্র। এটি ম্যাসন দ্বারা পরিচালিত।

## মুক্তি
চলচ্চিত্র টি ডিভিডি তে রিলিজ হয়েছিল সেপ্টেম্বর ১৬, ২০০৯ এ। ডিভিডির সাথে কিছু বিশেষ ফিচার ছিল।

## অভিনয়
*টরি ব্ল্যাক
* ক্রিস্টিনা রোজ
* মারিয়ে লুভ
* রেবেকা লিনারেস
* আইস কোল্ড
* জেমস ডিন
* ম্যানুয়েল ফেরারারা
* মার্ক এশলি
* মিক ব্লু

## পুরস্কার এবং মনোনয়ন

## তথ্যসূত্র

## বহিঃসংযোগ
* 
* ইন্টারনেট অ্যাডাল্ট ফিল্ম ডাটাবেজে ''টোরি ব্ল্যাক ইজ প্রেটি ফিলথি'' 

বিষয়শ্রেণী:২০০৯-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:এভিএন পুরস্কার বিজয়ী
বিষয়শ্রেণী:২০০০-এর দশকের পর্নোগ্রাফিক চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
কৃত্রিম বুদ্ধিমত্তার ইতিহাস

থাম্ব|কৃত্রিম বুদ্ধিমত্তার প্রতীকী চিহ্ন
**[[কৃত্রিম বুদ্ধিমত্তা]]র ইতিহাস** শুরু হয়েছিল প্রাচীনকালের বিভিন্ন পৌরাণিক গল্প, গুজব, কৃত্রিম জিনিসের ব্যবহার দিয়ে। এই বিষয়ে পালেমা ম্যাককর্ডাক বলেছেন, কৃত্রিম বুদ্ধিমত্তার ধারণা তৈরি হয় ঈশ্বরকে টেক্কা দেওয়ার প্রাচীন এক ইচ্ছা থেকে।
যুক্তিবিদ্যা এবং নিয়মনিষ্ঠ যুক্তির অধ্যয়ন ১৯৪০-এর দশকে প্রোগ্রামেবল ডিজিটাল কম্পিউটার এর আবিষ্কার করে। এই প্রোগ্রামেবল ডিজিটাল কম্পিউটার বিমূর্ত গণিতের যুক্তির উপর ভিত্তি করে বানানো হয়েছে। এই ডিভাইস এবং এর পিছনের ধারণাগুলি বিজ্ঞানীদের একটি ইলেকট্রনিক মস্তিষ্ক তৈরির সম্ভাবনা নিয়ে আলোচনা শুরু করতে অনুপ্রাণিত করেছিল। ইলেকট্রনিক মস্তিষ্ক যা কিনা মানুষের মতন চিন্তা করতে সক্ষম হবে। 

আধুনিক কৃত্রিম বুদ্ধিমত্তার বীজটি প্রাচীন দার্শনিকের বপন করেন, যারা মানুষের চিন্তাধারাকে যান্ত্রিক কাজে ব্যবহারের চেষ্টা করেছিলেন। ১৯৪০-এর দশকে প্রোগ্রামসক্ষম ডিজিটাল কম্পিউটার কৃত্রিম বুদ্ধিমত্তার উন্নয়নে ব্যাপক ভূমিকা পালন করে। এই যন্ত্র এবং পরিকল্পনাসমূহ কিছু বিজ্ঞানীদের কৃত্রিম মস্তিষ্ক বিষয়ক গবেষণায় অনুপ্রাণীত করে। ১৯৫৬ সালে ডার্কমাউথ কলেছ চত্বরে একটি কর্মশালা অনুষ্ঠিত হয়, যা কৃত্রিম বুদ্ধিমত্তার নতুন ক্ষেত্র তৈরিতে বিশাল ভূমিকা রাখে।

ঐ অনুষ্ঠানে যারা যোগ দিয়েছিলেন, মূলত তারাই পরবর্তীতে কৃত্রিম বুদ্ধিমত্তা নিয়ে ব্যাপক গবেষণা করেন। তাদের মধ্যে কেউ কেউ মনে করতেন মানুষের মতো বুদ্ধিমান যন্ত্র হয়তো পরবর্তী প্রজন্মেই তৈরি হয়ে যাবে এবং তারা এজন্য প্রচুর খরচ করতেও রাজী ছিলেন। তবে কম্পিউটার হার্ডওয়্যারের স্বল্পতা সেসময় অনেকের কাজকেই ব্যাঘাত ঘটায়।

১৯৭৩ সালে রাজনৈতিক দলসমূহের সমালোচনার কারণে যুক্তরাজ্য ও যুক্তরাষ্ট্র সরকার কৃত্রিম বুদ্ধিমত্তার উপর গবেষণা কাজ বন্ধ করে দেয়। সাত বছর পরে জাপান সরকারের অনুপ্রেরণায় তারা আবার কৃত্রিম বুদ্ধিমত্তা নিয়ে কাজ করতে সবাইকে উৎসাহী করে কিন্তু ৮০-এর দশকে কম্পিউটারের হার্ডওয়্যার যথেচ্ছাভাবে এই কাজ নষ্ট হওয়ার কারণে আবার কৃত্রিম বুদ্ধিমত্তা নিয়ে করা কাজ বন্ধ হয়ে যায়। একুশ শতকের ১ম দশকে যখন যান্ত্রিক পাঠ বিভিন্ন কাজে ব্যবহার শুরু হয় তখন কৃত্রিম বুদ্ধিমত্তার বিষয়টি আবারও উঠে আসে। এসময় কিছু পর্যবেক্ষক (যেমন: রে কার্জেল) কৃত্রিম বুদ্ধিমত্তার ভবিষ্যদ্বাণী করে এমন যন্ত্রের কথা বলেন যা মানুষের মতো কাজ করতে সক্ষম।

## পূর্বলক্ষণ
ম্যাককর্ডাক (২০০৪) লিখেছিলেন, কৃত্রিম বুদ্ধিমত্তা একটি এমন চিন্তা ছিল যা পশ্চিমা বুদ্ধিবৃত্তিক ইতিহাসকে অনেক পরিব্যপ্ত করে, এটি এমন একটি চিন্তা যা সত্য হওয়ার পথ দেখছিল, যার  সূচনা হয়েছিল বিভিন্ন পৌরাণিক গল্প, গুজব, অনুমান ইত্যাদি ভিত্তি করে।

### পুরাণ ও কল্পকাহিনীতে কৃত্রিম বুদ্ধিমত্তা

যান্ত্রিক মানব এবং কৃত্রিম দ্রব্যের কথা গ্রিক পুরাণে পাওয়া যায়। ১৯ শতকের মাঝেই কল্পকাহিনীতে কৃত্রিম বুদ্ধিমত্তা বেশ প্রসার লাভ করে। এখনোও বিজ্ঞান কল্পকাহিনীতে কৃত্রিম বুদ্ধিমত্তা একটি বড় অংশ দখল করে আছে।

## আরও দেখুন
* কৃত্রিম বুদ্ধিমত্তার সময়রেখা

## তথ্যসূত্র

বিষয়শ্রেণী:কৃত্রিম বুদ্ধিমত্তার ইতিহাস
বিষয়শ্রেণী:কম্পিউটিং-এর ইতিহাস
ন্যায়বিচার

আইনশাস্ত্র ও দর্শনশাস্ত্রে **ন্যায়বিচার** বলতে কোন ব্যক্তির প্রাপ্য কী হবে এবং তার জন্য ভাল ও মন্দের ভাগের সঠিক অনুপাত কী হবে, তার তত্ত্বকে বোঝায়।

ন্যায়বিচারকে কয়েকটি শ্রেণীতে ভাগ করা সম্ভব। এদের মধ্যে একটি হল বিতরণমূলক ন্যায়বিচার, যেখানে সম্পত্তি ও অন্যান্য পণ্য বিতরণ করা হয়। বিতরণমূলক ন্যায়বিচারের তত্ত্বগুলিতে কী বিতরণ করা হবে, কাকে করা হবে এবং সঠিক বিতরণ কীরকম হবে, সেগুলি আলোচনা করা হয়। অন্যটি হল শাস্তিমূলক বা সংশোধনমূলক বিচার, যেখানে কোন ব্যক্তি মন্দকাজ করলে তাকে শাস্তি দেওয়া হয়। আবার পুনরুদ্ধারমূলক বা ক্ষতিপূরণমূলক ন্যায়বিচারের তত্ত্বে ভুক্তভোগী ও অপরাধীর চাহিদার কথা চিন্তা করে যা ভাল বা উত্তম, সেটিকে পুনরুদ্ধার করার চেষ্টা করা হয়।

সংস্কৃতিভেদে ন্যায়বিচারের ধারণা ভিন্ন ভিন্ন হতে পারে। ন্যায়বিচার সম্বন্ধে পশ্চিমী মতবাদগুলির সবই গ্রিক দার্শনিক প্লেটো এবং তার শিষ্য আরিস্টটলের লেখা থেকে উৎসারিত হয়েছে। কেউ কেউ বলেন ন্যায়বিচার ঈশ্বর নির্ধারণ করেছেন; একে স্বর্গীয় আদেশ তত্ত্ব নাম দেওয়া হয়। ১৭শ শতকে জন লক ও অন্যান্য তাত্ত্বিকরা প্রাকৃতিক বিধিভিত্তিক তত্ত্বের পক্ষে যুক্তি দেন। অন্যদিকে সামাজিক চুক্তি ঘরানার চিন্তাবিদেরা বলেন যে সমাজের সবার নিজেদের মধ্যে চুক্তির মাধ্যমে ন্যায়বিচার পাওয়া যায়।  ১৯শ শতকে জন স্টুয়ার্ট মিল ও অন্যান্য উপযোগবাদী চিন্তাবিদেরা বলেন ন্যায়বিচার তা-ই যার ফলাফল সবচেয়ে শুভ হয়। মানবসমতাবাদীরা যুক্তি দেন যে বিচার কেবলমাত্র মানুষে মানুষে সমতার নিরিখে ধার্য হতে পারে।

## আরও দেখুন
*আদল

## তথ্যসূত্র

 1. I.M copy : Introduction to Logic ( Thirteen Edn , Chap - 4 ) 

2. H.W.B  Joseph: An Introduction to Logic 

3. অধ্যাপক ভোলানাথ রায় : সংক্ষিপ্ত তর্কবিদ্যার প্রবেশিকা ( প্রথম  ও দ্বিতীয় খণ্ড)

## বহিঃসংযোগ

বিষয়শ্রেণী:আইনের দর্শন
বিষয়শ্রেণী:রাজনৈতিক দর্শন
বিষয়শ্রেণী:নৈতিক মূলনীতি
বিষয়শ্রেণী:পুণ্য
বিষয়শ্রেণী:মূল বিষয়ের নিবন্ধ
বিষয়শ্রেণী:বিচার
বিষয়শ্রেণী:নীতিশাস্ত্রের ধারণা
বিষয়শ্রেণী:রাজনৈতিক দর্শনের ধারণা
আলী আকরাম শুভ

**আলী আকরাম শুভ** একজন বাংলাদেশী সঙ্গীত পরিচালক, যিনি অহংকার, ও সাথী রে, চন্দ্রগ্রহণ, খোদার পরে মা এর মত জনপ্রিয় চলচ্চিত্রে কাজ করেছেন। তিনি শ্রেষ্ঠ সঙ্গীত পরিচালক হিসেবে ২০০৮ এবং ২০১২ সালে দুইবার বাচসাস পুরস্কার লাভ করেন।

## কর্মজীবন
শুভ ২০০৪ সালে ভাইয়ের শত্রু ভাই চলচ্চিত্রে কাজের মাধ্যমে তার সঙ্গীত কর্মজীবন শুরু করেন। কিন্তু তার সাফল্যের চলচ্চিত্র ছিল চন্দ্রগ্রোহন, যার সুবাদে তিনি নিজেকে বাংলা চলচ্চিত্রে প্রতিষ্ঠিত করেন। পরবর্তীতে, এরপর থেকে তিনি প্রায় ৩০টির উপর চলচ্চিত্রে সঙ্গীত পরিচালনার কাজ করেছেন। ২০১২ সালে তিনি খোদার পরে মা চলচ্চিত্রের জন্য বাচসাস পুরস্কার লাভ করেন।  এরপর তিনি অহংকার চলচ্চিত্রে কাজ করেন, যেখানে শাকিব খুব আলোচিত ছিলেন।

## চলচ্চিত্রের তালিকা
* ভাইয়ের শত্রু ভাই (২০০৪)
* মনে প্রাণে আছো তুমি (২০০৮)
* আমার প্রাণের প্রিয়া (২০০৯)
* জীবনের চেয়ে দামী (২০০৯)
* বলো না তুমি আমার (২০১০)
* ওরা আমাকে ভাল হতে দিল না (২০১০)
* ভালোবাসলেই ঘর বাঁধা যায় না (২০১০)
* নাম্বার ওয়ান শাকিব খান (২০১০)
* নিশ্বাস আমার তুমি (২০১০)
* আদরের জামাই (২০১১)
* বস নাম্বার ওয়ান (২০১১)
* ভালোবাসার রঙ (২০১২)
* খোদার পরে মা (২০১২)
* ডন নাম্বার ওয়ান (২০১২)
* ফুল এন্ড ফাইনাল (২০১৩)
* ডেয়ারিং লাভার (২০১৪)
* হিটম্যান (২০১৪)
* অন্তরজ্বালা (২০১৭)
* অহংকার (২০১৭)
* ক্রাইম রোড (২০১৭)
* কত স্বপ্ন কত আশা (২০১৭)

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সঙ্গীত পরিচালক
বিষয়শ্রেণী:বাংলাদেশী সুরকার
বিষয়শ্রেণী:বাচসাস পুরস্কার বিজয়ী
এয়ার ডেকান

থাম্ব|এয়ার ডেকান বিচক্র্যাফ্ট 1900 ডি ভিটি-ডিএনডি মুম্বাই বিমানবন্দরে পার্ক করছে
**এয়ার ডেকান** () হল ভারতের একটি আঞ্চলিক বিমানসংস্থা,যা ডেকান চার্টারের একটি শাখা সংস্থা। মুম্বাইয়ের ছত্রপতি শিবাজি আন্তর্জাতিক বিমানবন্দরকে ভিত্তি করে ২০১৭ সালের ২৩ ডিসেম্বর থেকে বিচক্র্যাফ্ট ১৯০০ বিমান ব্যবহার করে চার গন্তব্যস্থলে বিমান পরিবহন শুরু করে।

## ইতিহাস
২০১৭ সালে, গোপীনাথ এয়ার ডেকন ব্র্যান্ডকে পুনরুজ্জীবিত করার জন্য কাজ করছিলেন এবং এভাবেই তিনি ভারত সরকারের উডান প্রকল্পে তিনি অংশ নিয়েছিলেন তার বিমান সংস্থা ডেকান চার্টার্সকে সঙ্গে নিয়ে এবং বিভিন্ন রুটে বিমান পরিচালনার অধিকার জিতেছিলেন আঞ্চলিক গন্তব্যস্থলে বিমান সংযোগের জন্য। তার নতুন বিমানসংস্থাটি ২৩ ডিসেম্বর ২০১৭ সাল থেকে বিমান পরিচালনা শুরু করে। 

## গন্তব্য
বিমানের প্রতিষ্ঠাতা জি. আর. গোপিনাথ বলেন যে এয়ার ডেকান প্রধানত সেই শহর গুলিতে বিমান পরিষেবা প্রদান করবে যেখানে বিমান চলাচল কম এবং বিমানসংস্থা গুলির মধ্যে কম প্রতিযোগিতা রয়েছে। ডিসেম্বর ২০১৭ সালের হিসাবে বিমানসংস্থাটি ভারতে নিম্নলিখিত গন্তব্যস্থলে যাতায়াত করে:

## বিমানবহর
বিমানসংস্থাটি তিনটি ১৮ আসন বিশিষ্ট বিচক্র্যাফ্ট ১৯০০ডি বিমান ব্যবহার করে ২০১৭ সালের ডিসেম্বর মাস থেকে বিমান পরিষেবা চালু করে।

## তথ্যসূত্র

## বহিঃসংযোগ

বিষয়শ্রেণী:ভারতের বিমানবন্দর
বিষয়শ্রেণী:২০১৭-এ গুজরাতে প্রতিষ্ঠিত
বিষয়শ্রেণী:ভারতের বিমান পরিবহন সংস্থা
বিষয়শ্রেণী:ভারতীয় মার্কা
ব্রুনাইয়ে ইসলাম

ইসলাম হচ্ছে ব্রুনাইয়ের রাষ্ট্র ধর্ম, যার ৬৭ শতাংশ জনগণ মুসলিম, এমনকি বেশিরভাগ লোক মালয় বংশোদ্ভূত সুন্নি মুসলিম যারা শাফেয়ী মতাদর্শ অনুসরণ করে। অন্যান্য মুসলিম সম্প্রদায়ভুক্তদের মধ্যে অধিকাংশ মালয় ব্রুনাই, মালয় কেদায়ান (দেশীয় উপজাতি থেকে ধর্মান্তরিত) এবং চীনা ধর্মান্তরিতরা অন্তর্ভুক্ত।

## ইতিহাস
১৫শ শতাব্দীতে যখন একজন মালয় মুসলিম সুলতান হিসেবে অভিষিক্ত হন, তখন থেকেই ইসলাম ধর্ম প্রতিষ্ঠিত হয়।
সুলতান ঐতিহ্যগতভাবে ইসলামী ঐতিহ্যকে সমর্থন করছিলেন, যদিও দায়িত্ব সাধারণত নিযুক্ত কর্মকর্তাদের উপর ন্যস্ত ছিল।

১৯৩০-এর দশক থেকে সুলতানরা মসজিদ নির্মাণ এবং ধর্ম বিষয়ক বিভাগের বিস্তৃতির সাথেসাথে ইসলামের ব্যাপক সামাজিক কল্যাণ ব্যবস্থা, যার মধ্যে হজ্জও অন্তর্ভুক্ত ছিল, এবং ইসলামকে উন্নীত করার জন্য ক্রমবর্ধমান তেলের রাজস্ব ব্যবহার করেছেন।

১৯৫৯-এর সংবিধান মোতাবেক ইসলামকে রাষ্ট্রধর্ম হিসেবে ঘোষণা করা হয়।

২০১৪ সালের ৩০শে এপ্রিল, সুলতান হাসানাল বলকিয়াহ ১লা মে ২০১৪ থেকে ব্রুনাইয়ে প্রথম ধাপে শরিয়া আইনকানুনকে বাস্তবায়ন এবং প্রয়োগের ঘোষণা দেন।

## আরও দেখুন
* ব্রুনাইয়ের মসজিদ

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:ব্রুনাইয়ে ইসলাম
বিষয়শ্রেণী:দক্ষিণ পূর্ব এশিয়ায় ইসলাম
শিবার জেলা

**শিবার জেলা** (জনসংখ্যা: ২৫,৫৩২) আফগানিস্তানে বামিয়ান প্রদেশের পশ্চিমে অবস্থিত একটি জেলা। এটি মূলত পর্বতীয় অঞ্চলে অবস্থান করছে। জেলাটি শিবার গিরিপথকে অতিক্রম করে বামিয়ান থেকে কাবুল পর্যন্ত সকল ঋতুতে প্রধান সড়কে ২,৬৩৭ মিটার উচ্চতায় প্রধান গ্রাম শিবার অবস্থিত।

জেলাটি ঘান্দক গ্রামের নিকটবর্তী উত্তরের অংশ তাজিক গ্রামকে সংযুক্ত করেছে। এরমধ্যে রাস্তার পাশে টুপসি থেকে কোলো পর্যন্ত বেশ কিছু তাজিক গ্রাম লক্ষ্য করা যায়। তালিবানদের পতনের পর, এই গ্রামগুলিতে "ব্ল্যাক হ্যাট" নামে একদল হাজারা সেনাপতিদের নিকট থেকে হয়রানির শিকার হয়।

## তথ্যসূত্র

## বহিঃসংযোগ
* District profile at AIMS
* AIMS District Map

বিষয়শ্রেণী:বামিয়ান প্রদেশের জেলা
ওয়ারাস জেলা

**ওয়ারাস জেলা** আফগানিস্তানের বামিয়ান প্রদেশের দক্ষিণ অঞ্চলে অবস্থিত একটি একটি পাহাড়ী জেলা। ২০১১ সালের আদমশুমারী অনুযায়ী এখানকার জনসংখ্যা ছিল প্রায় ৭৬,৩৯৮ জন, যার মধ্যে এআইএমএস এর তথ্য অনুযায়ী সম্পূর্ণভাবে হাজারা সম্প্রদায়ের লোক বসবাস করে থাকে। ওয়ারাস জেলার প্রধান গ্রামগুলি হচ্ছে:ওয়ারাস, সেয়াক দাহনওয়ারাস, দাহনওয়ারস, শিয়েখ দাহনওয়ারস, দহান ওয়ারাস, ওয়ারাস, দহনওয়ারস। জেলাটি ২,৭৯৪ মিটার উচুতে অবস্থিত।

## তথ্যসূত্র

## বহিঃসংযোগ
* District profile at AIMS
* AIMS District Map

বিষয়শ্রেণী:বামিয়ান প্রদেশের জেলা
ত্রিদিবকুমার চট্টোপাধ্যায়

**ত্রিদিবকুমার চট্টোপাধ্যায়** (জন্মঃ ৩০ অক্টোবর, ১৯৫৮) একজন ভারতীয় বাঙালি সাহিত্যিক। তিনি কলকাতার প্রকাশনা সংস্থা 'পত্র ভারতী'র কর্ণধার এবং কিশোর সাহিত্য পত্রিকা 'কিশোর ভারতী'র সম্পাদক। তিনি কলকাতা পাবলিশার্স অ্যান্ড বুকসেলার্স গিল্ডের সাধারণ সম্পাদকের দায়িত্ব পালন করছেন। তিনি খ্যাতনামা বাঙালি সাহিত্যিক দীনেশচন্দ্র চট্টোপাধ্যায়ের পুত্র ও গণিতজ্ঞ অবনীভূষণ চট্টোপাধ্যায় এর পৌত্র। ত্রিদিবকুমার কলকাতা বিশ্ববিদ্যালয় থেকে উদ্ভিদবিদ্যায় এমএসসি করেন। তার সাহিত্যকর্ম শুরু হয় দীনেশচন্দ্র চট্টোপাধ্যায় সম্পাদিত 'কিশোর ভারতী' পত্রিকার মাধ্যমে। তার লেখা প্রথম উপন্যাস ছিল 'হাত'। তার প্রথম প্রকাশিত বইয়ের নাম 'ছায়া-মূর্তি'। তিনি কিশোরদের জনপ্রিয় বিজ্ঞানী গোয়েন্দা চরিত্র 'জগুমামা'র স্রষ্টা, মূলত রহস্য, কল্পবিজ্ঞান এবং ইতিহাসমূলক সাহিত্যের জন্য পরিচিত। বই লেখার পাশাপাশি প্রচুর সম্পাদনার কাজ করেছেন তিনি।

## পুরস্কার
* অমৃতকমল পদক
* রাষ্ট্রপতি পুরস্কার (২০০৭) - শিশু ও কিশোর সাহিত্যে অবদানের জন্য
* পশ্চিমবঙ্গ সরকার কর্তৃক সংবর্ধনা (২০০৯) - কিশোর ভারতী পত্রিকা সম্পাদনার জন্য
* পশ্চিমবঙ্গ সরকারের ২০২৩ সালের সাহিত্য পুরস্কার বিদ্যাসাগর স্মৃতি পুরস্কার লাভ করেন।
* বাল সাহিত্য পুরস্কার (২০২৫)

## গ্রন্থতালিকা
* *ভৌতিক অলৌকিক*
* *তুমি, পিতামহ অন্য ভীষ্ম অনন্য মহাভারত*
* *মৃত্যুকে আমি দেখেছি*
* অ*নন্তবাবু কোথায়?*
* *নীল কাঁকড়ার রহস্য*
* *অসি বাজে ঝনঝন*
* *দ্বীপের নাম কালাডেরা*
* *সাবধান সাসপেন্স*
* *বিষাক্ত রাত*
* *জগুমামা রহস্য সমগ্র (৪ খণ্ড)*
* *গোপন প্রেমের গল্প*
* *রহস্যে ঘেরা রাক্ষসখালি*
* *ভয়ের আড়ালে ভয়*
* *আরবি পুথি রহস্য*
* *রহস্য রাতের পদ্মায়*
* *রক্তরহস্য*
* *আজও রোমাঞ্চকর স্বাধীনতার রক্তঝরা গল্প*
* *সাক্ষী ছিলেন জগুমামা*
* *শ্রীমান বিচ্ছু*
* *ভুলুর সকাল*
* *বড়দের বারো*

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:বাঙালি ঔপন্যাসিক
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি ছোটগল্পকার
বিষয়শ্রেণী:বাঙালি শিশুসাহিত্যিক
বিষয়শ্রেণী:বাঙালি সম্পাদক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:ভারতীয় ম্যাগাজিন সম্পাদক
বিষয়শ্রেণী:বাঙালি লেখক
বিষয়শ্রেণী:জীবিত ব্যক্তি
বিষয়শ্রেণী:ভারতীয় শিশুসাহিত্যিক
বিষয়শ্রেণী:কলকাতার লেখক
বিষয়শ্রেণী:পশ্চিমবঙ্গের ঔপন্যাসিক
প্রচেত গুপ্ত

**প্রচেত গুপ্ত** (১৪ অক্টোবর ১৯৬২) একজন বাঙালি সাহিত্যিক এবং সাংবাদিক। ২০০৭ খ্রিষ্টাব্দে পরিচালক তরুণ মজুমদার তার 'চাঁদের বাড়ি' উপন্যাসটি অবলম্বনে একটি বাঙলা চলচ্চিত্র তৈরি করেন। ২০১১ খ্রিষ্টাব্দে তার 'চোরের বউ' গল্পটি অবলম্বনে পরিচালক শেখর দাস 'নেকলেস' নামের একটি চলচ্চিত্র তৈরি করেন। তিনি সমকালীন বাংলা সাহিত্যের একটি পরিচিত নাম। তার কিছু গল্প হিন্দি, ওড়িয়া এবং মারাঠি ভাষাতে অনূদিত হয়েছে। তিনি বাংলা পত্রিকা যেমন 'উনিশ কুড়ি', 'সানন্দা' এবং 'দেশ'-এর নিয়মিত লেখক।

২০২২ সালের ডিসেম্বরে গুপ্তকে এবিপি আনন্দ সেরা বাঙালি পুরস্কারে ভূষিত করে।

## প্রাথমিক জীবন
প্রচেত গুপ্তর জন্ম কোলকাতার বাঙ্গুর অ্যাভিনিউতে একটি বৈদ্য পরিবারে। তিনি বাঙ্গুর বয়েজ স্কুলে পড়াশোনা করেছিলেন। তিনি ছোটবেলা থেকেই লেখালেখি আরম্ভ করেন। মাত্র বারো বছর বয়েসে তার প্রথম গল্প আনন্দমেলা পত্রিকায় প্রকাশিত হয়। তিনি কলকাতা বিশ্ববিদ্যালয়ের অধীনে স্কটিশ চার্চ কলেজ থেকে অর্থনীতিতে স্নাতক হন।

## সাহিত্য কর্ম
প্রচেত গুপ্তর প্রথম উপন্যাস 'আমার যা আছে' ২০০৪ খ্রিষ্টাব্দে আনন্দলোক পত্রিকায় প্রকাশিত হয়। তার প্রথম শিশুদের জন্য লেখা উপন্যাস 'লাল রঙের চুড়ি' একই বছরে আনন্দমেলায় প্রকাশিত হয়েছিল।

### গ্রন্থতালিকা

## তথ্যসূত্র

## বহিঃসংযোগ
*
* গুডরিডসে প্রচেত গুপ্ত
* রকমারি ডট কমে প্রচেত গুপ্ত
* প্রচেত গুপ্তের গল্প - পরবাস ডট কম
* মুখোমুখি প্রচেত গুপ্ত - এবেলা ডট কম
* প্রচেত গুপ্তর সাগর হইতে সাবধান 

বিষয়শ্রেণী:১৯৬২-এ জন্ম
বিষয়শ্রেণী:বাঙালি ঔপন্যাসিক
বিষয়শ্রেণী:বাঙালি ছোটগল্পকার
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:কলকাতার লেখক
বিষয়শ্রেণী:জীবিত ব্যক্তি
বিষয়শ্রেণী:বাংলা ভাষার লেখক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পিরোজপুরের ব্যক্তি
বিষয়শ্রেণী:পিরোজপুর জেলার লেখক
স্কাই জ্যাকসন

**স্কাই জ্যাকসন** (জন্ম এপ্রিল ৮, ২০০২) হলেন একজন মার্কিন শিশু অভিনয় শিল্পী। তিনি জনপ্রিয় মার্কিন শিশুতোষ চ্যানেল ডিজনি চ্যানেল-এ প্রচারিত হাস্যরসমূলক ধারাবাহিক  *[[Jessie (2011 TV series)|জেসি]]*-এ তার ভূমিকা "জুরি রস" এর জন্য বিশেষ ভাবে পরিচিত, এছাড়াও বর্তমানে তিনি ডিজনি চ্যানেলে প্রচারিত হাস্যরসাত্বক দৃশ্যকাব্যের ধারাবাহিক  *[[বাংক'ড]]*-এ অভিনয় করছেন।

## জীবন এবং কর্মজীবন
জ্যাকসনের জন্ম, ২০০২ সালের ৮ই এপ্রিল মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহর-এ।  তিনি তার কর্মজীবন শুরু করেন একজন শিশু মডেল হিসেবে বহুসংখ্যক জাতীয় বিজ্ঞাপনে কাজ হাজির হওয়ার মাধ্যমে, যেগুলোর মধ্যে ব্যান্ড-এইড ব্যান্ডেজের বিজ্ঞাপনও অন্যতম ছিল।

তার প্রথম মূথ্য ভূমিকায় অভিনয় করা চরিত্রটি ছিল ২০০৭ সালে মুক্তিপ্রাপ্ত মার্কিন স্বাধীন চলচ্চিত্র *[[লিবার্টি এইড]]*-এ, পরববর্তীতে এর পর তিনি ২০০৮ সালে মার্কিন টেলিভিশন চ্যানেল এফেক্স-এ প্রচারিত হাস্যরস ধারাবাহিক *[[Rescue Me (U.S. TV series)|রেসকিউ মি]]*-এ একটি পর্বে অভিনয় করেন, এছাড়াও ২০০৯ সালে মুক্তি পাওয়া মার্কিন রোমান্টিক এবং হাস্যরস দৃশ্যকাব্যের চলচ্চিত্র *[[দ্য রিবাউন্ড]]* এ অভিনয় করেছেন। ২০০৯ সালে তিনি জনপ্রিয় মার্কিন শিশুতোষ চ্যানেল নিকেলোডিয়ন-এ প্রচারিত প্রাক-বিদ্যালয় অ্যানিমেশন ভিত্তিক ধারাবাহিক  *[[বাবল গাপিস]]* এর অভিনয় শিল্পীদের একজন সদস্য ছিলেন, যেখানে তিনি লিটল ফিশ নামক চরিত্রে অভিনয় করেন। ২০১০ সাল থেকে ২০১১ সাল পযন্ত তিনি,  *[[টিম উমিজুমি]]*, *[[রয়্যাল পেইন্স]]*, এবং *[[বর্ডওয়াক এম্পায়্যার]]*-এর মত জনপ্রিয় ধারাবাহিক গুলোতে অতিথি শিল্পীর ভূমিকায় অভিনয় করেছেন। এছাড়াও তিনি ২০১১ সালে মুক্তিপ্রাপ্ত মার্কিন চলচ্চিত্র  *[[Arthur (2011 film)|আর্থার]]* এবং জনপ্রিয় মার্কিন চলচ্চিত্র *[[The Smurfs (film)|দ্য স্মার্ফস]]*-এ ছোট ভূমিকায় অভিনয় করেছেন।

২০১১ সালে তিনি, তিনি জনপ্রিয় মার্কিন শিশুতোষ চ্যানেল ডিজনি চ্যানেল এর  হাস্যরসমূলক ধারাবাহিক জেসি-এ "জুরি রস" ভূমিকায় অভিনয় করা শুরু করেন।  ২০১৪ সালে তিনি, ডিজনি চ্যানেলের মালিকানা ভিত্তিক চ্যানেল ডিজনি এক্সডি-এ প্রচারিত অ্যানিমেশন ভিত্তিক ধারাবাহিক *[[Ultimate Spider-Man (TV series)|আলটিমেট স্পাইডার-ম্যান]]*-এর একটি পর্বে অতিথি শিল্পী হিসেবে অভিনয় করেন। ২০১৫ সালে, ডিজনি চ্যানেলের নতুন হাস্যরস ধারাবাহিক "বাংক'ড" ঘোষিত হয়, যেটি তাদের হাস্যরস ধারাবাহিক "জেসি" এর একটি কালক্রমভিত্তিক ধারাবাহিক, ধারাবাহিকটিতে জ্যাকসন তার ভূমিকা "জুরি রস" হিসেবেই অভিনয় পুনরাবৃত্তি করেন।

## চলচ্চিত্র সমূহ

### চলচ্চিত্র

### ছোট পর্দায়

## তথ্যসূত্র

## বহিঃসংযোগ

*

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:আফ্রিকান-মার্কিন অভিনেত্রী
বিষয়শ্রেণী:২১শ শতাব্দীর আফ্রিকান-মার্কিন নারী
বিষয়শ্রেণী:হিস্পানিক ও লাতিন আমেরিকান অভিনেত্রী
আশিয়া কাজী

**আশিয়া কাজী** (জন্ম: ১২ ডিসেম্বর ১৯৯১) হচ্ছেন একজন ভারতীয় টেলিভিশন অভিনেত্রী, যিনি ইমাজিন টিভিতে সম্প্রচারিত ধারাবাহিক বন্দিনীতে সন্তু ধর্মরাজ মাহিয়াবনশি চরিত্রে অভিনয়ের জন্য অধিক পরিচিত। তিনি কালারসের হেমা মালিনীর মাট্টি কি বান্নোতে সৌদামিনী চরিত্রে, ইমাজিন টিভির ধর্মপত্নীতে কস্তুর গালা চরিত্রে, জি টিভির হিটলার দিদিতে ডাক্তার শ্বেতা কাপুর / শ্বেতা ঋষি কুমার চরিত্রে, কালারসের না বোলে তুম না ম্যায়নে কুছ কাহা ২-এ রুকু চরিত্রে এবং বালিকা বধুতে গঙ্গা চরিত্রে অভিনয় করেছেন।

## টেলিভিশন

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:হিন্দি টেলিভিশন অভিনেত্রী
আয়েশা ফেরদাউস

**আয়েশা ফেরদাউস** হলেন বাংলাদেশের একজন রাজনীতিবিদ ও ২৭৩ নং (নোয়াখালী-৬) আসনের সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে প্রথম বারের মতো সংসদ সদস্য হন।

## ব্যক্তিগত জীবন
আয়েশা ফেরদাউস নোয়াখালীতে ৭ এপ্রিল ১৯৬১ সালে জন্মগ্রহণ করেন। তার স্বামীর নাম মোহাম্মদ আলী।

## আরও দেখুন
* ১০ম জাতীয় সংসদ নির্বাচন - ২০১৪;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ
* মাননীয় সংসদ সদস্য আয়েশা ফেরদাউস  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:নোয়াখালী জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:১৯৬১-এ জন্ম
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:নোয়াখালী জেলার ব্যক্তি
মোহাম্মদ একরামুল করিম চৌধুরী

**মোহাম্মদ একরামুল করিম চৌধুরী** (জন্ম: ৯ জুন ১৯৬২) হলেন বাংলাদেশের একজন রাজনীতিবিদ। তিনি নবম জাতীয় সংসদ নির্বাচন, ২০০৮ এ প্রথম সংসদ সদস্য নির্বাচিত হন।

## প্রাথমিক জীবন
মোহাম্মদ একরামুল করিম চৌধুরী ১৯৬২ সালের ৯ জুন তৎকালীন পূর্ব পাকিস্তানের নোয়াখালীতে জন্মগ্রহণ করেন। তার পিতার নাম মোহাম্মদ ইদ্রিছ মিয়া এবং মাতা রৌশন আরা বেগম।

## রাজনৈতিক জীবন
মোহাম্মদ একরামুল করিম চৌধুরী ২০০৮ সালের ২৯ ডিসেম্বর অনুষ্ঠিত নবম জাতীয় সংসদ নির্বাচনে তিনি প্রথমবারের মত সংসদ সদস্য নির্বাচিত হন, এবং পরবর্তীতে দশম,একাদশ ও দ্বাদশ জাতীয় সংসদ নির্বাচনে তিনি পুনরায় সংসদ সদস্য ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## আরও দেখুন
* ১০ম জাতীয় সংসদ নির্বাচন - ২০১৪;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ
* মাননীয় সংসদ সদস্য মোহাম্মদ একরামুল করিম চৌধুরী  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:নোয়াখালী জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:নোয়াখালী জেলার ব্যক্তি
ঐশ্বর্যা সখুজা

**ঐশ্বর্যা সখুজা** হচ্ছেন একজন ভারতীয় মডেল ও অভিনেত্রী। তিনি ২০০৬ সালে মিস ইন্ডিয়ার চূড়ান্ত প্রতিযোগী ছিলেন। ২০১০ সালে, তিনি সনি টিভিতে সম্প্রচারিত ধারাবাহিক সাস বিনা সসুরালে টোস্টি চরিত্রে অভিনয় করেছেন। তিনি অমিতাভ বচ্চনের উপস্থাপনায় জনপ্রিয় কুইজ প্রতিযোগিতা কৌন বনেগা ক্রোড়পতির ৪র্থ আসরের একটি পর্বে একজন অতিথি হিসেবে উপস্থিত হয়েছেন। তিনি ম্যায় না বোলুঙ্গিতে অভিনয় করেছেন। তিনি ২০১৭ সালে, সাব টিভিতে সম্প্রচারিত ত্রিদেবিয়ায় অভিনয় করেছেন।

তিনি ২০১৪ সালের ৫ই ডিসেম্বর তার দীর্ঘকালীন প্রেমিক রোহিত নাগের সাথে বিবাহ বন্ধনে আবদ্ধ হন।

## চলচ্চিত্র

## টেলিভিশন

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতের সুন্দরী প্রতিযোগিতার প্রতিযোগী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:সিন্ধি অভিনেত্রী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:সিন্ধি বংশোদ্ভূত ভারতীয় ব্যক্তি
মিথুন (গীতিকার)

**মিথুন শর্মা** (জন্মঃ ১১ জানুয়ারী ১৯৮৫) **মিথুন** নামেও পরিচিত। তিনি একজন ভারতীয় সুরকার, গায়ক এবং গীতিকার।

মিথুন ২০১৩ সালের বলিউডের প্রেম ভিত্তিক চলচ্চিত্র আশিকি ২ এর বিখ্যাত হিন্দি গান তুম হি হো সুরস্রষ্টা হিসেবে সর্বাধিক সুপরিচিত। গানটি সমালোচকদের পাশাপাশি শ্রোতাদের দ্বারা প্রশংসিত হয়েছিল এবং কয়েক সপ্তাহ ধরে বিভিন্ন ভারতীয় সংগীত নিয়ে আলোচনাভিত্তিক তালিকার শীর্ষে ছিল। মিথুন শ্রেষ্ঠ সঙ্গীত পরিচালনার জন্য ফিল্মফেয়ার পুরস্কার পেয়েছেন, এবং ২০১৪ সালে ৫৯ তম ফিল্মফেয়ার অ্যাওয়ার্ডস-এর সেরা গীতিকারের জন্য মনোনয়ন পান। তিনি ইউটিউবে সর্বাধিক স্ট্রিমড হিন্দি গান "সানাম রে" লিখেছেন এবং সুর করেছেন। ২০১৬ সালে গ্লোবাল ইন্ডিয়ান মিউজিক অ্যাকাডেমি অ্যাওয়ার্ডস এ "২০১৬ এর সর্বাধিক স্ট্রিমড গানের" স্রষ্টা হিসেবে তিনি পুরস্কার পান।

## প্রাথমিক জীবন
মিথুন সঙ্গীতশিল্পী পরিবারে জন্মগ্রহণ করেন। তার পিতামহ পণ্ডিত রাম প্রসাদ শর্মা হাজার হাজার শিক্ষার্থীকে সঙ্গীতজ্ঞান প্রদান করেছেন, যাদের মধ্যে অনেকেই পরবর্তীতে বিখ্যাত সংগীতশিল্পী হন।  তার পিতা নরেশ শর্মা বাদ্যযন্ত্র ব্যবস্থার একজন পেশাদার বিশেষজ্ঞ ছিলেন, প্রায় দুই শতাধিক চলচ্চিত্রের শীর্ষস্থানীয় সুরকারদের সঙ্গে  তিনি কাজ করেছেন।

মিথুন এগারো বছর বয়সে সঙ্গীত শিখতে শুরু করেন। যেহেতু তার পিতা ব্যস্ত থাকতেন, তাই তিনি তার সন্তানকে প্রশিক্ষিত জ্ঞানী লোকদের কাছে পাঠিয়েছিলেন। তার পিতা তাকে ঘনিষ্ঠভাবে তার গানের চর্চা পর্যবেক্ষণ করতেন এবং প্রায়ই তিনি মিথুনের সৃষ্টি করা সুর শুনতেন।

## তথ্যসূত্র

## বহিঃসংযোগ
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:২১শ শতাব্দীর ভারতীয় সুরকার
বিষয়শ্রেণী:ভারতীয় গীতিকার
বিষয়শ্রেণী:ভারতীয় পুরুষ সুরকার
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:ভারতীয় নেপথ্য গায়ক
বিষয়শ্রেণী:মুম্বইয়ের সঙ্গীতজ্ঞ
বিষয়শ্রেণী:শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ সঙ্গীত পরিচালক বিভাগে জি সিনে পুরস্কার বিজয়ী
বিষয়শ্রেণী:শ্রেষ্ঠ সঙ্গীত পরিচালক বিভাগে স্ক্রিন পুরস্কার বিজয়ী
নবতীয় লিপি

**নবতীয় লিপি** একটি ব্যঞ্জনী আবজাদ বর্ণমালা, যা নবতীয়দের দ্বারা খ্রিস্টপূর্ব ২ শতাব্দীতে ব্যবহার হতো। এই লিপিতে লেখা অনেক চিত্র পেত্রা, জর্ডান এবং সিনাই উপত্যকায় পাওয়া গেছে।

## তথ্যসূত্র

বিষয়শ্রেণী:নবতীয়
বিষয়শ্রেণী:আইএসও ১৫৯২৪ চার-বর্ণের কোডসহ লিপি
বিষয়শ্রেণী:আবজাদ লিখন পদ্ধতি
বিষয়শ্রেণী:নবতাঈ
বিষয়শ্রেণী:সেমিটীয় লিখন পদ্ধতি
বিষয়শ্রেণী:ডান থেকে বামে লিখন পদ্ধতি
প্রবোধ দাশগুপ্ত

**প্রবোধ দাশগুপ্ত** (১৯০০ - ১৬ এপ্রিল, ১৯৭৪) একজন বাঙালি ব্রিটিশ বিরোধী স্বাধীনতা আন্দোলনকারী ও সাংবাদিক। পরাধীন বাংলাদেশেও নির্যাতন ও কারাবাস ভোগ করেন।

## কৃতিত্ব
প্রবোধ দাশগুপ্ত ব্রিটিশ ভারতের ঢাকা বিক্রমপুরে জন্মগ্রহণ করেন। মাত্র ১৫ বছর বয়েসে প্রফুল্ল দাশগুপ্তের প্রেরণায় অনুশীলন সমিতিতে যোগ দিয়েছিলেন তিনি।  বিখ্যাত কুমিল্লা ভিক্টোরিয়া কলেজ থেকে বি এ পাশ করে ১৯২৮ সালে অভয় আশ্রমে যোগ দেন। বিভিন্ন সময় স্বাধীনতা সংগ্রামে অংশগ্রহণের কারণে কয়েকবার জেলে যান। দেশভাগের পরেও তিনি পূর্ব পাকিস্তানে থেকে যান এবং অভয় আশ্রমের সম্পাদক হিসাবে কাজ করতে থাকেন। ভারতের নামকরা পত্রিকা লোকসেবক, দ্য হিন্দু, হিন্দুস্থান টাইমস এর সম্মানিত অবৈতনিক সাংবাদিক ছিলেন তিনি। বাংলাদেশ স্বাধীন হয়ার পূর্বে তিনি পাকিস্তানি শাসনে নির্যাতন ও কারাবাস ভোগ করেছেন।

## তথ্যসূত্র

বিষয়শ্রেণী:১৯০০-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:বাঙালি সাংবাদিক
বিষয়শ্রেণী:বাংলাদেশী বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
মামুনুর রশীদ কিরন

**মামুনুর রশীদ কিরন** (জন্ম: ২০ এপ্রিল ১৯৬১) বাংলাদেশের একজন রাজনীতিবিদ যিনি নোয়াখালী-৩ আসনের সাবেক সংসদ সদস্য।

## প্রাথমিক জীবন
মোঃ মামুনুর রশীদ কিরন ২০ এপ্রিল ১৯৬১ সালে তৎকালীন পূর্ব পাকিস্তানের নোয়াখালীর বেগমগঞ্জ উপজেলার নাজিরপুরের সিকদার বাড়ীতে জন্মগ্রহণ করেন। তার পিতার নাম এ. বি. এম. জয়নাল আবেদিন এবং মাতা ছেতারা বেগম। তার বাবা এড. জয়নাল আবেদীন কলকাতা ইসলামিয়া কলেজে (বর্তমানে মৌলানা আজাদ কলেজ) থাকাকালীন জাতীয় সংসদের সাবেক স্পিকার আবদুল মালেক উকিলের রুমমেট ছিলেন।[

## রাজনৈতিক জীবন
কিরন ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নোয়াখালী-৩ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি পুনরায় সংসদ সদস্য নির্বাচিত হন।
২০২৪ সালের দ্বাদশ জাতীয় সংসদ নির্বাচনে তিনি আবার পুনরায় তৃতীয়বারের মতো সংসদ সদস্য নির্বাচিত হন।

২০০৮ সালের নবম জাতীয় সংসদ নির্বাচনে তিনি নোয়াখালী-৩ আসন থেকে স্বতন্ত্র প্রার্থী হিসেবে দ্বিতীয় হয়ে ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:বাংলাদেশী মুসলিম
বিষয়শ্রেণী:নোয়াখালী জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
মোরশেদ আলম

**মোরশেদ আলম** (জন্ম: ২৯ মার্চ ১৯৫০) হলেন বাংলাদেশের রাজনীতিবিদ ও শিল্পউদ্যোক্তা ব্যবসায়ী। তিনি নোয়াখালী-২ আসনের সংসদ সদস্য। তিনি ন্যাশনাল লাইফ ইনস্যুরেন্স কোম্পানির ও মার্কেন্টাইল ব্যাংকের চেয়ারম্যান।

## প্রাথমিক জীবন
মোরশেদ আলম ১৯৫০ সালের ২৯ মার্চ তৎকালীন পূর্ব পাকিস্তানের নোয়াখালীতে জন্মগ্রহণ করেন। তার পিতার নাম ইদ্রিছ মিয়া এবং মাতা তাহেরা বেগম।

## কর্মজীবন
তিনি তার দুলাভাই এর হাত ধরে প্লাস্টিক ব্যবসায় যোগদান করে বেঙ্গল গ্রুপ অব ইন্ডাস্ট্রিজ ও আরটিভির চেয়ারম্যান হন। তিনি রফতানিমুখী প্লাস্টিক, গার্মেন্টস, ক্যামিকেল, ফুড প্রসেসিং শিল্পসহ বিভিন্ন ব্যবসায় জড়িত। তিনি ন্যাশনাল লাইফ ইনস্যুরেন্স কোম্পানির ও বেঙ্গল ব্যাংক ও মার্কেন্টাইল ব্যাংকের চেয়ারম্যান।
এছাড়াও তিনি নোয়াখালীর বানিজ্যিক শহর চৌমুহনীতে মোরশেদ আলম কমপ্লেক্সের চেয়ারম্যান।

### রাজনৈতিক জীবন
মোরশেদ ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নোয়াখালী-২ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি একই আসন থেকে পুনরায় নির্বাচিত হন। ২০২৪ সালের দ্বাদশ জাতীয় সংসদ নির্বাচনে তিনি একই আসন থেকে পুনরায় নির্বাচিত হন।

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:নোয়াখালী জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:নোয়াখালী জেলার ব্যক্তি
কৃষ্ণ কিশোর চাকমা

**কৃষ্ণকিশোর চাকমা** (১৪ জুলাই, ১৮৯৫ - ১৯৩৫) পার্বত্য চট্টগ্রামে শিক্ষা বিস্তারে পথিকৃৎ ছিলেন। তিনি কেরেতকাবা মোনতলা,নানিয়ারচর উপজেলায় রাঙ্গামাটির জেলায় ১৪ জুলাই, ১৮৯৫ সালে জন্মগ্রহণ করেন।

## শিক্ষাজীবন

কৃষ্ণ কিশোর চাকমা ১৯১৯ খ্রিষ্টাব্দে চট্টগ্রামের চট্টগ্রাম কলেজ থেকে স্নাতক ডিগ্রী অর্জন করেন।

## কর্মজীবন
কৃষ্ণ কিশোর চাকমা ১৯২০ খ্রিষ্টাব্দে সাব-ইন্সপেক্টর শিক্ষা দপ্তরের স্কুল পরিদর্শক পদে যোগদান করেন। তিনি এ পদে থেকে ক্ষান্ত থাকেননি পাহাড়ে শিক্ষা বিস্তার ও শিক্ষা প্রতিষ্ঠান গড়ার লক্ষ্যে স্থানীয়দের উদ্বুদ্ধ করেন। বাবা সুন্দরবি চাকমা ও মা চানমুনি চাকমার ঘরে তিন ছেলের মধ্যে কৃষ্ণকিশোর সবার বড়। অন্য দু’ভাই হরকিশোর চাকমা ও চিত্তকিশোর চাকমা। প্রথমদিকে তাদের পরিবার পাহাড়ের পাদদেশে মাওরুমমাওরুম ছড়ার উৎপত্তি যেখানে সেই সত্তা-ধুরুং নামের এলাকায় ছিল, পরবর্তীতে তারা মহাপ্রুম এলাকায় চলে যান। শিক্ষানুরাগী ও অধিকার সচেতন হিসেবে কৃষ্ণ কিশোর ছিলেন এক আদর্শিক মডেল। সামন্তীয় বেড়াজাল থেকে বের হতে তিনি কখনো সমাজের গোষ্ঠীপতিদের সাথে আপোস করেন নি। বিচক্ষণ, দূরদর্শী, চিন্তাশীল, আপোসহীন ও প্রতিজ্ঞাব্ধ হয়ে পার্বত্য চট্টগ্রামে শিক্ষা মশাল প্রজ্জ্বলন করেন।

তার মেজ ভাই হরকিশোর চাকমাও ছিলেন শিক্ষক। সমাজসেবক হিসাবে খ্যাত আরেক ছোট ভাই চিত্তকিশোর চাকমাও শিক্ষকতাকেই পেশা হিসাবে বেছে নিয়েছিলেন। ষাটের দশকে তিনি ছোট মহাপ্রুম মাধ্যমিক স্কুলসহ কয়েকটি শিক্ষা প্রতিষ্ঠান প্রতিষ্ঠায় উদ্যোক্তার অগ্রনী ভূমিকা রাখেন। চিত্তকিশোর চাকমার ৩ ছেলে ও ১মেয়ে যথাক্রমে মানবেন্দ্র নারায়ণ লারমা(মঞ্জু),জ্যোতিপ্রভা লারমা, শুভেন্দু প্রভাস লারমা ও জ্যোতিরিন্দ্র বোধিপ্রিয় লারমা(ওরফে) সন্তু লারমা। পাহাড়ে শিক্ষা বিস্তারে কখনো সাইকেল চালিয়ে কখনো পায়ে হেঁটে আদিবাসী জনগোষ্ঠীর ঘরে ঘরে গিয়ে ছেলেমেয়েদের পড়ালেখায় উদ্বুদ্ধ করতেন। গ্রামের মুরুব্বী ও অভিভাবকদের সাথে নিয়ে স্কুলে সন্তান-সন্ততিদের পাঠাতে বৃত্তি প্রদান করতেন। তার ঐকান্তিক অবদান ১৯২২ সালে মগবান ইউপি স্কুল,সুবলং খাগড়াছড়ি ইউপি স্কুল, ১৯২৩ সালে মহাপ্রুম এমই স্কুল, রামগড় এমই স্কুল,পানছড়ি এমই স্কুল, দিঘীনালা এমই স্কুল এবং তুলাবান এমই স্কুল এই বিদ্যালয়গুলো প্রতিষ্ঠা পায়।

## পুরস্কার
মরনোত্তর সম্মাননাঃ ২০০১ খ্রিষ্টাব্দ তারিখে পার্বত্য চট্টগ্রামে শিক্ষা বিস্তারে বিশেষ অবদানের জন্য রাঙ্গামাটি পার্বত্য জেলা পরিষদ থেকে বিশেষ সম্মাননা হিসেবে মরনোত্তর সম্মাননা প্রদান করা হয়।

## মৃত্যু
১৯৩৫ খ্রিষ্টাব্দে যক্ষ্মারোগে আক্রান্ত হয়ে পরলোকগমণ করেন।

## তথ্যসূত্র

বিষয়শ্রেণী:বাংলাদেশী শিক্ষায়তনিক
বিষয়শ্রেণী:১৮৯৫-এ জন্ম
বিষয়শ্রেণী:১৯৩৫-এ মৃত্যু
বিষয়শ্রেণী:বাংলাদেশী বৌদ্ধ
এইচ. এম. ইব্রাহিম

**এইচ. এম. ইব্রাহিম** (জন্ম: ৬ সেপ্টেম্বর ১৯৫৮) হলেন বাংলাদেশের একজন রাজনীতিবিদ ও ২৬৮ নং (নোয়াখালী-১) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি অনুষ্ঠিত দশম জাতীয় সংসদ নির্বাচনে প্রথম “সংসদ সদস্য” নির্বাচিত হন।

তিনি তার নির্বাচনী এলাকার অন্তর্ভুক্ত ৭নং বজরা ইউনিয়ন পরিষদকে নোয়াখালী-২ নির্বাচনী এলাকায় অন্তর্ভুক্ত করতে নির্বাচন অফিসে আবেদন করলে নির্বাচন অফিস সে অনুসারে অন্তর্ভুক্ত করে গেজেট প্রকাশ করে, যার পরিপ্রেক্ষিতে পরবর্তীতে বিতর্কের সৃষ্টি হয়।

## প্রাথমিক জীবন
এইচ. এম. ইব্রাহিম ১৯৫৮ সালের ৬ সেপ্টেম্বর তৎকালীন পূর্ব পাকিস্তানের নোয়াখালীতে জন্মগ্রহণ করেন। তার পিতার নাম আবদুল ওহাব এবং মাতা তৈয়বা খাতুন।

## আরও দেখুন
* ১০ম জাতীয় সংসদ নির্বাচন - ২০১৪
* বাংলাদেশের জাতীয় সংসদের সদস্যদের তালিকা

## তথ্যসূত্র

## বহিঃসংযোগ
* মাননীয় সংসদ সদস্য এইচ. এম. ইব্রাহিম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:নোয়াখালী জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:নোয়াখালী জেলার ব্যক্তি
ব্রুনাই দারুসসালাম সামুদ্রিক জাদুঘর

**ব্রুনাই দারুসসালাম সামুদ্রিক জাদুঘর** () হচ্ছে ব্রুনাইয়ের কটা বাটুতে অবস্থিত একটি জাদুঘর।

## পটভূমি
এই জাদুঘরটির অবস্থান কটা বাটুর ঐতিহাসিক এলাকাতে। মালয় প্রযুক্তি জাদুঘর থেকে এই স্থাপনাটিতে কয়েক মিনিটে হেঁটে যাওয়া যায়।

জাদুঘরটির নির্মাণকাজ ২০০৬-এর ডিসেম্বরে শুরু হয়ে ২০০৮ সালের কিছু দিনের মধ্যে  শেষ হয়। যাইহোক, স্থবিরতার কবলে পড়ে এটিকে সাত বছর পর সর্বসাধারণের জন্য খুলে দেয়া হয়। জাদুঘরটি সরকারিভাবে আল মুহতাদি বিল্লাহয়ের দ্বারা ২৩ মার্চ, ২০১৫ সালে উদ্বোধন করা হয়। এর নির্মাণে প্রায় পাঁচ কোটি ব্রুনাই ডলার ব্যয় করা হয়।

## প্রদর্শনী
জাদুঘরটিতে তিনটি গ্যালারী রয়েছে। দুটি গ্যালারী স্থায়ীভাবে প্রদর্শনের জন্য থাকলে তৃতীয়তটি ক্ষণস্থায়ীভাবে প্রদর্শনে ব্যবহার করা হয়।

## আরো দেখুন
* ব্রুনাইয়ের জাদুঘরের তালিকা

## তথ্যসূত্র

বিষয়শ্রেণী:ব্রুনাইয়ের জাদুঘর
ব্রুনাইয়ে গর্ভপাত

**ব্রুনাইয়ে গর্ভপাত** কেবলমাত্র একজন মহিলার জীবন বাঁচানোর ক্ষেত্রে বৈধ। ব্রুনাইয়ে, কোন মহিলা যদি স্বেচ্ছায় গর্ভপাত করে থাকেন, তবে জেলখানায় সাত বছর পর্যন্ত কারাভোগ করতে পারেন। যে কেউ গর্ভপাত করলে তার জন্য শাস্তি ১০-১৫ বছর করা হয়েছে।

২০১৪ সালে, ব্রুনাই সরকার গর্ভপাতের শাস্তি প্রদান করতে শরিয়াহ ফৌজদারি আইন প্রয়োগের মাধ্যমে পাথর ছুড়ে মৃত্যুদণ্ড কার্যকর করার বিধান জারি করে। এই আইনটি মূলত ২০১৬ সালে বাস্তবায়িত হওয়ার কথা ছিল, যদিও এটি ২০১৮ সালের মধ্যে বাস্তবায়িত হবে বলে আশা করা হচ্ছে। ২০১৬ সালে, গর্ভপাতনাশক ঔষধ সেবন করে ২২ বছর বয়সী এক নারীকে গর্ভপাতের জন্য ৭ বছরের জেল দেয়া হয়।

## তথ্যসূত্র

বিষয়শ্রেণী:ব্রুনাইয়ে স্বাস্থ্য
বিষয়শ্রেণী:দেশ অনুযায়ী গর্ভপাত
আণবিক কক্ষক

থাম্ব|সম্পূর্ণ এসিটিলিন (H – C≡C – H) আণবিক কক্ষপথ সেট। বাম কলামটি এমও'র চিত্রগুলি দেখায় যা শীর্ষে সর্বনিম্ন-শক্তি কক্ষপথ সহ স্থলভাগে দখল করা রয়েছে। কিছু এমও এর মধ্যে সাদা এবং ধূসর রেখাটি দৃশ্যমান হয় নিউক্লিয়াসীর মধ্য দিয়ে অণু অক্ষটি অতিক্রম করে। কক্ষপথ তরঙ্গ কার্যকারীগুলি লাল অঞ্চলে পজেটিভ এবং নীল রঙে নেগেটিভ। ডান কলামটি ভার্চুয়াল এমওগুলি দেখায় যা গ্রাউন্ড স্টেটে খালি, তবে উত্তেজিত অঞ্চল দখল করতেয়পারে।
রসায়নে **আণবিক কক্ষপথ** বলতে একটি গাণিতিক ফাংশন বোঝায় যা দ্বারা একটি অণুতে ইলেক্ট্রনের তরঙ্গধর্মি আচরণ বর্ণিত হয়। এই ফাংশনটি একটি বিশেষ এলাকায় ইলেক্ট্রনের অবস্থানের সমভাব্যতা নির্ণয়ে ব্যবহৃত হয়। রবার্ট এস মালিকেন ১৯৩২ সালে কক্ষপথ শব্দটি এক ইলেক্ট্রন তরঙ্গ ফাংশনের জন্য বিজ্ঞানমহলে উল্ল্যেখ করেন।  প্রাথমিক পর্যায়ে কক্ষপথ শব্দটি গাণিতিক ফাংশন এর বিস্তার বোঝাতে ব্যবহৃত হয়। প্রতিটি পরমাণুতে কক্ষপথ পারমাণবিক অরবিটাল ও সংকরায়িত অরবিটাল মিলে গঠিত হয়। পরিমাণগত ভাবে এদের হার্টিই-ফক মেথড দ্বারাও গণণা করা যায়।

## পরিদর্শন
অণুতে আণবিক কক্ষপথ ঐ কক্ষপথে অবস্থানরত ইলেক্ট্রনের খুজে পাওয়ার সম্ভাব্য জায়গা গুলো উপস্থাপন করে। আণবিক কক্ষপথ হল পারমাণবিক অরবিটালের সংমিশ্রণ যা একটি পরমাণুতে ইলেক্ট্রনের‌ যথাসম্ভব অধিক নির্ভুল অবস্থান বের করে দিতে পারে। যদি দুটি ইলেক্ট্রন একই অরবিটালে অবস্থান করে তখন পউলির নীতি অনুসারে তাদের আক্ষিক ঘূর্ণন উল্টো হবে।

## আণবিক কক্ষপথের গঠন
পারমাণবিক অরবিটালের অনুমিত মিথস্ক্রয়ার ফলে আণবিক কক্ষপে উদ্ভব হয়। এটা সম্ভব হয় যখন পারমাণবিক অরবিটালগুলোর প্রতিসমতা পরস্পরের সহিত সংগতিপূর্ণ হয়। পারমাণবিক অরবিটাল মিথস্ক্রয়াগুলোর কার্যকারিতা দুটি পারমাণবিক অরবিটালের অধিক্রমণ দ্বারা নির্ণিত হয় এবং অবশ্যই এদের শক্তিমাএা কাছাকাছি হতে হবে। পরিশেষে আণবিক কক্ষপথ সংখ্যা ও মোট পারমাণবিক কক্ষপথ সংখ্যা(যা অণু গঠন করে) এক হত হবে।

## তথ্যসূত্র

বিষয়শ্রেণী:আণবিক পদার্থবিজ্ঞান
বিষয়শ্রেণী:কোয়ান্টাম রসায়ন
বিষয়শ্রেণী:তাত্ত্বিক রসায়ন
বিষয়শ্রেণী:পরিগণনামূলক রসায়ন
বিষয়শ্রেণী:রাসায়নিক বন্ধন
পলাশী মনুমেন্ট

**পলাশী মনুমেন্ট** বা **পলাশী স্মৃতিস্তম্ভ** হল ঐতিহাসিক পলাশীর যুদ্ধর স্মৃতিতে প্রোথিত একটি স্মারকস্তম্ভ যা পশ্চিমবঙ্গ রাজ্যের নদীয়া জেলায় পলাশীতে অবস্থিত। বর্তমানে এই স্মারকটি ভারতীয় পুরাতত্ব সর্বেক্ষণের অধীন। ২০০৭ সালে যুদ্ধের ২৫০ বছর পূর্তি উপলক্ষ্যে ভারত-বাংলাদেশ-পাকিস্তান পিপলস ফোরাম কর্তৃক এই মনুমেন্টের পাশে নবাব সিরাজউদ্দৌলার মূর্তি স্থাপিত হয়েছে। ১৭৫৭ সালের ২৩ জুন পলাশীর প্রান্তরে ইংরেজদের সাথে নবাব সিরাজউদ্দৌলার যুদ্ধে বিশ্বাসঘাতকতার ফলে নবাববাহিনীর সর্বাত্মক পরাজয় ঘটে এই স্থান ১৮৮৩ সালে ব্রিটিশ সরকার প্রথম একটি মনুমেন্ট তৈরি করেন। লর্ড কার্জনের আদেশে ১৯০৯ সালে আরেকটি স্মৃতিস্তম্ভ তৈরি হয়েছিল ইংরেজদের বিজয় স্মারক হিসেবে যা বর্তমানে নদীগর্ভে তলিয়ে গেছে।

## অবস্থান
এই স্মারকটি ভাগীরথী নদীর তীরে, পলাশী রেলওয়ে স্টেশন থেকে ৭ কিলোমিটার দূরে অবস্থিত। কলকাতা থেকে এই জায়গাটি প্রায় ১৫০ কিমি দূরত্বে অবস্থান করে। এই স্থানটি পলাশীর যুদ্ধক্ষেত্র নামে পরিচিত হলেও মূল যুদ্ধক্ষেত্রের অনেকটা অংশই গঙ্গায় ভাঙনের ফলে তলিয়ে গিয়েছে। বর্তমানে পলাশী মনুমেন্টকে কেন্দ্র করে পর্যটন গড়ে উঠেছে।

## তথ্যসূত্র

বিষয়শ্রেণী:বাংলার ইতিহাস
বিষয়শ্রেণী:শহীদ মিনার
বিষয়শ্রেণী:পশ্চিমবঙ্গের স্মৃতিস্তম্ভ ও স্মারক
বিষয়শ্রেণী:নদিয়া জেলার দর্শনীয় স্থান
বিষয়শ্রেণী:ভারতের টাওয়ার